CELEX: 32016R0239
Language: fi
Date: 2016-02-19 00:00:00
Title: Komission asetus (EU) 2016/239, annettu 19 päivänä helmikuuta 2016, asetuksen (EY) N:o 1881/2006 muuttamisesta siltä osin kuin kyse on tropaanialkaloidien enimmäismääristä tietyissä imeväisten ja pikkulasten viljapohjaisissa ruoissa (ETA:n kannalta merkityksellinen teksti)

20.2.2016   
            
            
               FI
            
            
               Euroopan unionin virallinen lehti
            
            
               L 45/3
            
         KOMISSION ASETUS (EU) 2016/239,
   annettu 19 päivänä helmikuuta 2016,
   asetuksen (EY) N:o 1881/2006 muuttamisesta siltä osin kuin kyse on tropaanialkaloidien enimmäismääristä tietyissä imeväisten ja pikkulasten viljapohjaisissa ruoissa
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93 (1) ja erityisesti sen 2 artiklan 3 kohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1881/2006 (2) vahvistetaan tiettyjen elintarvikkeissa esiintyvien vierasaineiden enimmäismäärät.
            
         
               (2)
            
            
               Euroopan elintarviketurvallisuusviranomaisen, jäljempänä ’EFSA’, alainen elintarvikeketjun vierasaineita käsittelevä tiedelautakunta, jäljempänä ’CONTAM’, on antanut lausunnon (3) elintarvikkeissa ja rehuissa esiintyvistä tropaanialkaloideista.
            
         
               (3)
            
            
               Tropaanialkaloidit ovat sekundaarisia metaboliitteja, joita esiintyy luontaisesti useissa kasvisuvuissa, mukaan luettuina Brassicaceae, Solanaceae ja Erythroxylaceae. Toistaiseksi on tunnistettu yli 200 tropaanialkaloidia. Eniten tutkitut tropaanialkaloidit ovat (-)-hyoskyamiini ja (-)-skopolamiini. Atropiini on (-)-hyoskyamiinin ja (+)-hyoskyamiinin raseeminen seos, josta vain (-)-hyoskyamiinin enantiomeerillä on antikolinerginen vaikutus.
            
         
               (4)
            
            
               On tunnettua, että tropaanialkaloideja esiintyy Datura-suvun kasveissa. Datura stramonium on laajalle levinnyt lauhkeilla ja trooppisilla alueilla, minkä vuoksi Datura stramoniumin siemeniä on löydetty epäpuhtauksina soijapavuissa sekä pellavan-, durran-, hirssin-, auringonkukan- ja tattarinsiemenissä sekä niistä saaduissa tuotteissa. Datura stramoniumin siemeniä ei ole helppo poistaa durran-, hirssin- ja tattarinsiemenistä lajittelemalla ja puhdistamalla, minkä vuoksi durran-, hirssin- ja tattarinsiemenissä ja niistä saaduissa tuotteissa sekä niitä sisältävissä viljapohjaisissa elintarvikkeissa on todettu esiintyvän tropaanialkaloideja.
            
         
               (5)
            
            
               CONTAM määritti akuutin altistumisen viiteannokseksi 0,016 μg painokiloa kohti (-)-hyoskyamiinin ja (-)-skopolamiinin summana olettaen niiden tehon vastaavan toisiaan. CONTAM päätteli, että käytettävissä olevien vähäisten tietojen perusteella pikkulasten ravinnon kautta tapahtuva altistuminen saattaa ylittää merkittävästi ryhmän akuutin altistumisen viiteannoksen.
            
         
               (6)
            
            
               Sen vuoksi on aiheellista vahvistaa enimmäismäärät (-)-hyoskyamiinille ja (-)-skopolamiinille imeväisten ja pikkulasten viljapohjaisissa ruoissa, jotka sisältävät hirssiä, durraa, tattaria tai niistä saatuja tuotteita. Koska analyysisyistä ei ole aina mahdollista erottaa toisistaan hyoskyamiinin enantiomeerejä, on aiheellista vahvistaa enimmäismäärä atropiinille ja skopolamiinille. Koska tropaanialkaloidien synteesi kasveissa johtaa (-)-hyoskyamiinin ja (-)-skopolamiinin eikä (+)-hyoskyamiinin muodostumiseen, atropiinin esiintymisestä kasviperäisissä elintarvikkeissa saadut analyysitulokset osoittavat (-)-hyoskyamiiniin esiintymisen.
            
         
               (7)
            
            
               On aiheellista vahvistaa enimmäismäärien noudattamisen valvonnassa sovellettavat näytteenottosäännöt.
            
         
               (8)
            
            
               Sen vuoksi asetusta (EY) N:o 1881/2006 olisi muutettava.
            
         
               (9)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 1881/2006 liite tämän asetuksen liitteen mukaisesti.
   2 artikla
   Enimmäismäärien noudattamisen valvontaa varten tapahtuva näytteenotto on suoritettava komission asetuksen (EY) N:o 401/2006 (4) liitteessä I olevassa J osassa vahvistettujen sääntöjen mukaisesti.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä helmikuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EYVL L 37, 13.2.1993, s. 1.
   
      (2)  Komission asetus (EY) N:o 1881/2006, annettu 19 päivänä joulukuuta 2006, tiettyjen elintarvikkeissa olevien vierasaineiden enimmäismäärien vahvistamisesta (EUVL L 364, 20.12.2006, s. 5).
   
      (3)  EFSA CONTAM Panel (EFSA Panel on Contaminants in the Food Chain), 2013. Scientific Opinion on Tropane alkaloids in food and feed. EFSA Journal 2013;11(10):3386, 113 pp. doi:10.2903/j.efsa.2013.3386
   
      (4)  Komission asetus (EY) N:o 401/2006, annettu 23 päivänä helmikuuta 2006, näytteenotto- ja määritysmenetelmistä elintarvikkeiden mykotoksiinipitoisuuksien virallista tarkastusta varten (EUVL L 70, 9.3.2006, s. 12).
   
      LIITE
      Lisätään asetuksen (EY) N:o 1881/2006 liitteessä olevaan 8 jaksoon kohta seuraavasti:
      
         
                     ”Elintarvikkeet (1)
                  
                  
                     Enimmäismäärät (μg/kg)
                  
               
                     8.2
                  
                  
                     
                        Tropaanialkaloidit
                         (1)
                     
                  
               
                      
                  
                  
                      
                  
                  
                     Atropiini
                  
                  
                     Skopolamiini
                  
               
                     8.2.1
                  
                  
                     Imeväisten ja pikkulasten viljapohjaiset valmisruoat ja muut lastenruoat, jotka sisältävät durraa, hirssiä, tattaria tai niistä saatuja tuotteita (29)
                  
                  
                     1,0 μg/kg
                  
                  
                     1,0 μg/kg
                  
               
      
         (1)  Tropaanialkaloideilla tarkoitetaan atropiinia ja skopolamiinia. Atropiini on (-)-hyoskyamiinin ja (+)-hyoskyamiinin raseeminen seos, josta vain (-)-hyoskyamiinin enantiomeerillä on antikolinerginen vaikutus. Koska analyysisyistä ei ole aina mahdollista erottaa toisistaan hyoskyamiinin enantiomeerejä, enimmäismäärät vahvistetaan atropiinille ja skopolamiinille.”